Abamu ku bakungu abatuuse mu maka g’Omugenzi Dr. Paul Kawanga Ssemogerere kuliko Katikkiro wa Buganda eyawummula Owek.Joseph Mulwanyammuli Ssemogerere, Ssaabasumba w’essaza ekkulu erya Kampala Paul Ssemogerere, eyaliko omumyuka w’Omukulembeze w’eggwanga Edward Kiwanuka Ssekandi.
Minister w’ensonga zomunda mu ggwanga Gen. Kahinda Otafiire naye atuuse,Lord mayor Ssalongo Erias Lukwago, ssentebe wa district ye Wakiso Dr. Matia Lwanga Bwanika, ababaka ba parliament n’abalala bangi.
Okusinziira ku Muganda w’Omugenzi John Baptist Kawanga, Dr Paul Kawanga Ssemogerere abadde atawaanyizibwa obulwadde okumala ebbanga, era mu kiro ekikeesezza olwa leero embeera etabuse nafiira ku buliribwe.
Akakiiko akali mu nteekateeka z’okuziika kakulirwa muganda w’omugenzi nga ye John Baptist Kawanga eyaliko omubaka wa Masaka municipality, amyukibwa Dr. Michael Lulume Bayiga, so nga muky. Nagganda Kasirye yavunaanyizibwa ku nsonga z’amabugo.
Dr. Michael Lulume Bayiga omubaka wa parliament akiikirira Buikwe South agambye nti Omugenzi Kawanga abadde kyakulabirako kinene mu bakulembeze abatakkiririza mu kuyiwa musaayi, newankubadde yanyagibwako obuwanguzi bwe mu kalulu ka 1980.
Minister w’ensonga zomunda mu ggwanga Gen. Kahinda Otafiire ,ayogedde ku mugenzi Kawanga Ssemogerere, ng’omuntu atagenda kwerabirwa , olw’okukyusa ekifaananyi kya Uganda mu by’obufuzi.
Mu ngeri yeemu banna DP bamusaayi muto aba DP bategeezezza nti ekibiina kyaabwe kikubiddwa encukwe, olwa abadde omulungamya waabwe okubava ku maaso, ekyongedde okunafuya essuubi lyabwe mu kulungamya n’okutebenkeza obukulembeze bwa DP.
Bisakiddwa: Kato Denis
lug_Latn lug_Latn lug_Latn lug_Latn lug_Latn lug_Latn lug_Latn bam_Latn